ཡན་ལན་ལྔ་པ། ཡུལ་སྤྱི་དང་བྱེ་བྲག་མ་ཕྱེ་
བར་ཤེས་བྱའི་གཙོ་བོ་རིག་གནས་
ལྔ་ཇི་ལྟར་བྱུང་ཚུལ།
རྒྱལ་བས་མདོ་རྒྱུད་མང་པོར་ལུང་བསྟན་པ། ། ཀླུ་སྒྲུབ་ཡབ་སྲས་ཐོགས་མེད་སྐུ་མཆེད་སོགས། ། བསྟན་པ་
ཡོངས་སུ་རྫོགས་པའི་པཎྜི་ཏ། ། ཕྱོགས་ལས་རྣམ་པར་རྒྱལ་བ་བརྙེས་པ་ཡི། ། མཁས་མཆོག་བགྲང་ལས་འདས་པ་
བྱོན་རྣམས་ཀྱིས། ། འཆད་རྩོད་རྩོམ་པས་བསྟན་པ་རྒྱ་ཆེར་སྤེལ། །ཧེ་རུ་ཀ་དཔལ་དངོས་སུ་གྲུབ་པ་ཡི། །མཆོག་གི་
དངོས་གྲུབ་ཐོབ་པའི་རྣལ་འབྱོར་གྱི། ། དབང་ཕྱུག་དམ་པ་དཔག་ཡས་བྱོན་རྣམས་ཀྱིས། ། མྱུར་ལམ་རྡོ་རྗེ་ཐེག་པའི་
གསང་བའི་སྒོ། ། ཕྱེ་ནས་སྐལ་ལྡན་དཔག་མེད་བཀྲི་བར་མཛད། | རྒྱལ་བའི་བྱིན་རླབས་མཐུ་ལས་དྲང་སྲོང་
དང་། ། ལྷ་ཀླུ་སོགས་ཀྱིས་ཐུན་མོང་རིག་པའི་གནས། ། བཟོ་གསོ་སྒྲ་ཚད་ལ་སོགས་ལུགས་བཟང་བསྟན། ། འཛམ་
གླིང་སྐྱེ་རྒུ་བདེ་ལེགས་གནས་ལ་བཀོད། །དེ་ལྟར་ཤཱཀྱའི་བསྟན་པ་རིན་ཆེན་ལ། ། གཅིག་ཏུ་བྱ་བ་རྒྱ་ཆེན་མཛད་པ་ཡི༎
མཁས་གྲུབ་སྐྱེས་ཆེན་དམ་པ་ཐམས་ཅད་ལ། །སྒོ་གསུམ་རབ་ཏུ་དད་པས་ཕྱག་འཚལ་ལོ། །
ལེའུ་དང་པོ། ནང་དོན་རིག་པའི་སྐོར།
དེ་ཡང་སྙིང་རྗེ་ཆེན་པོ་པད་དཀར་ལས། །ཀུན་དགའ་བོ་ང་མྱ་ངན་ལས་འདས་ནས་འོད་སྲུང་དང་ཁྱོད་གཉིས་
ལོ་བཞི་བཅུ་ལྷག་ཙམ་དུ་ངའི་དམ་པའི་ཆོས་འཛིན་པར་འགྱུར་རོ། ། གྲོང་ཁྱེར་བཅོམ་བརླག་རི་སྤོ་དང་ངོས་ཚེ་བ་ཞེས་
བྱ་བར་ཡུལ་གླན་པ་ཞེས་བྱ་བའི་དགེ་སློང་དང་། ཡང་དེར་དགེ་སློང་དགའ་མཛེས་བྱ་བ་འབྱུང་། རི་ཨུ་ཤི་རར་དགེ་
སློང་བཞི་ཁྲི་བཞི་སྟོང་དང་། གྲོང་ཁྱེར་སྐྱ་ནར་གྱི་བུར་ཀུན་དགའ་ར་བ་ལ་མ་ཞེས་བྱ་བར་དགེ་སློང་རྟ་སྦས་དང་། དེར་
བྱ་གག་གི་ཀུན་དགའ་ར་བར་དགེ་སློང་བླ་མ་དང༌། ཡུལ་ཡན་ལག་ཏུ་ལོ་ལྔའི་དུས་སྟོན་པ་དགྲ་བཅོམ་པ་ཁྲི་སུམ་སྟོང་
དང་། གྲོང་ཁྱེར་གསེར་གྱི་བྲེར་དགེ་སློང་མཁས་པ་ཞེས་བྱ་བ་དང་ཡང་དག་པར་རྒྱལ་བ་ཅན་ཞེས་བྱ་བ་གཉིས་དང་།
གྲོང་ཁྱེར་གནས་བཅས་སུ་དགེ་སློང་བརྩོན་འགྲུས་ཆེ་དང༌། བྱང་ཕྱོགས་ཀྱི་རྒྱུད་ཡུལ་སྤོས་འཛིན་དུ་དགེ་སློང་འོད་སྲུང་
སྟེ་དགེ་སློང་དེ་དག་ཐམ
་དག་ཐམས་ཅད་རྫུ་འཕྲུལ་ཆེ་བ་མཐུ་ཆེ་བ་དབང་ཆེ་བར་གྲགས་པར་གསལ་བ་འཇིགས་པ་མེད་པ་མང་དུ་
ཐོསཔ་འདུལ་བ་འཛིན་པ་མདོ་སྡེ་འཛིན་པ་མངོན་པ་འཛིན་པ་ཡང་དག་པར་སྟོན་པ་འཛིན་དུ་འཇུག་པ། གཟེངས་
བསྟོད་པ། རབ་ཏུ་དགའ་བར་བྱེད་པས་ངའི་བསྟན་པ་རྒྱས་པར་བྱེད་དོ། ། བྱང་ཕྱོགས་ཀྱི་རྒྱུད་དུ་གྲོང་ཁྱེར་རྡོ་འཇོག་
ཞེས་པར་ཁྱིམ་བདག་རལ་པ་ཅན་ཞེས་པ་འབྱུང་། དེས་ངའི་ལུས་དང་ཉན་ཐོས་རྣམས་མཆོད་པར་འགྱུར་ཏེ་བསྐལ་པ་
སྟོང་ནས་བསྐལ་པ་བཟང་བྱེད་ལ་བཀོད་པ་ཆེན་པོས་ལེགས་པར་བརྒྱན་པའི་འཇིག་རྟེན་དུ་སངས་རྒྱས་ཀུན་ཏུ་སྣང་བ་

736
ཆོས་བྱུང་མཁས་པའི་ ་དགའ་སྟོན།
ཞེས་བྱ་བར་འགྱུར་རོ། ། བྱང་ཕྱོགས་ན་ཕོ་བྲང་རྒྱས་ལྡན་དུ་བྲམ་ཟེ་དང་ཁྱིམ་པ་བསྟན་པ་ལ་དད་པ་མང་པོ་འབྱུང་སྟེ་
ཤི་ནས་དགའ་ལྡན་དུ་སྐྱེ་ལ། རབ་ཏུ་བྱུང་བ་ཕལ་ཚེར་ཆོས་བཞིན་མི་སྤྱོད་པས་ལོག་པར་ལྟུང་ངོ་། ། དེར་དགེ་བསྙེན་
ཆོས་འཕེལ་ཞེས་བྱ་བ་རྫུ་འཕྲུལ་དང་ལྡན་པ་ཞིག་འབྱུང་ངོ༌། ། བྱང་ཕྱོགས་སུ་དགེ་སློང་འཚོ་བྱེད་ཅེས་པ་ཐེག་ཆེན་པ་
ཞིག་འབྱུང་སྟེ་དེས་སངས་རྒྱས་ཀྱི་མཆོད་བརྟེན་ཞིག་པ་འཆོས་ཤིང་གསེར་གྱིས་བརྒྱན་པ་ལ་སོགས་ལོ་ལྔ་པ་བྱེད་དུ་
འཇུག་ཅིང་བདེ་བ་ཅན་དུ་སྐྱེའོ། ། མཐའ་འཁོབ་ཀྱི་ཡུལ་ནགས་ཀྱི་ས་ན་རྒྱལ་པོའི་ཕོ་བྲང་ཞི་བ་ན་རྒྱལ་པོ་མེས་སྦྱིན་ཞེས་
བྱ་བས་སྐུ་གདུང་དང་ཉན་ཐོས་རྣམས་མཆོད་དེ་དེར་དགྲ་བཅོམ་པ་སུམ་སྟོང་ལྷག་ཙམ་འདུའོ། ། བྱང་ཕྱོགས་ཀྱི་རྒྱུད་
ན་གྲོང་ཤིང་ཀུན་སྐྱེ་བ་ཞེས་བྱ་བར་ཚེམས་མཆེ་བ་ལ་མཆོད་པ་རྒྱ་ཆེན་པོ་བྱེད་ཅིང་དགེ་སློང་ཁྲིམས་ལྡན་མང་དུ་འབྱུང་སྟེ་
ཐམས་ཅད་ཐེག་པ་གསུམ་གྱིས་མྱ་ངན་ལས་འདའ་སྟེ་དེ་རྣམས་ཀྱིས་ངའི་བསྟན་པ་རྒྱས་པར་བྱེད་པར་འགྱུར་གྱིས་མྱ་
ངན་མ་བྱེད་ཅེས་གསུངས་སོ། །
ལང་ཀར་གཤེགས་པར། ལྷོ་ཕྱོགས་བེ་དའི་ཡུལ་དུ་ནི། ། དགེ་སློང་དཔལ་ལྡན་ཞེས་གྲགས་པ། ། དེ་མིང་ཀླུ་
ཞེས་འབོད་པ་སྟེ། ། ཡོད་དང་མེད་པའི་ཕྱོགས་འཇིག་པ། །ང་ཡི་བསྟན་པ་འཛིན་རྟེན་དུ། ། བླ་མེད་ཐེག་ཆེན་རབ་
བཤད་ནས། ། རབ་ཏུ་དགའ་བའི་ས་བསྒྲུབས་ཏེ། །བདེ་བ་ཅན་དུ་དེ་འགྲོའོ། །ཞེས་དང༌། འཇམ་དཔལ་རྩ་རྒྱུད་
ལས། དེ་བཞིན་གཤེགས་པ་ང་འདས་ནས། ། ལོ་ནི་བཞི་བརྒྱ་ལོན་པ་ན། ། དགེ་སློང་ཀླུ་ཞེས་དེ་འབོད་འབྱུང༌། །
བསྟན་པ་ལ་ནི་དད་ཅིང་ཕན། །རབ་ཏུ་དགའ་བའི་ས་ཐོབ་པ། ། ལོ་ནི་དྲུག་བརྒྱ་དག་ཏུ་འཚོ། །རིག་པ་རྨ་བྱ་ཆེན་
མོ་ནི། ། བདག་ཉིད་ཆེན་པོ་དེས་ཀྱང་འགྲུབ། །བསྟན་བཅོས་སྣ་ཚོགས་དོན་དང་ནི། ། དངོས་པོ་མེད་པའི་དོན་དེ་
རིག ། གང་ཚེ་ལུང་དེ་བོར་པ་ན། །བདེ་བ་ཅན་དུ་སྐྱེ་བར་འགྱུར། །དེ་ནི་མཐར་གྱིས་སངས་རྒྱས་ཉིད། ། ངེས་
པ་ཁོ་ནར་ཡང་དག་འཐོབ། ། ཅེས་ཀླུ་སྒྲུབ་ལུང་བསྟན་ནོ། །
ཐོགསམེད་ཙེས་བྱའི་དགེ་སློང་ནི། ། བསྟན་བཅོས་ཀྱི་ནི་དོན་ལ་མཁས། ། མདོ་སྡེ་ངེས་དོན་དྲང་བའི་
དོན། ། རྣམ་པ་མང་པོ་རབ་ཏུ་འབྱེད། འཇིག་རྟེན་རིག་པ་སྟོན་བདག་ཉིད། ། གཞུང་འབྱེད་ངང་ཚུལ་ཅན་དུ་
འགྱུར། ། དེ་ཡི་རིག་པ་གྲུབ་པ་ནི། ། པ་ལའི་ཕོ་ཉ་མོ་ཞེས་བརྗོད། །དེ་ཡི་སྔགས་ཀྱི་མཐུ་ཡིས་ནི་ ། བློ་ནི་བཟང་པོ་
སྐྱེ་བར་འགྱུར། ། བསྟན་པ་ཡུན་རིང་གསལ་བྱའི་ཕྱིར། །མདོ་ཡི་དེ་ཉིད་དོན་སྡུད་བྱེད། །ལོ་ནི་བརྒྱ་དང་ལྔ་བཅུར་
འཚོ། །དེ་ལུས་ཞིག་ནས་ལྷ་ཡུལ་འགྲོ། །འཁོར་བ་རྣམས་སུ་འཁོར་བ་ན། ། ཡུན་རིང་བདེ་བ་རྗེས་མྱོང་ནས། །
བདགཉིད་ཆེན་པོ་མཐར་གྱིས་ནི། ། བྱང་ཆུབ་འཐོབ་པར་འགྱུར་བ་ཡིན། ། ཞེས་ཀྱང་ཐོགས་མེད་ལུང་བསྟན་
ནོ། ། ང་ནི་མྱ་ངན་འདས་འོག་ཏུ། །ལོ་ནི་དགུ་བརྒྱ་ལོན་པ་ན། །ཞེས་ཟེར་བ་ནི་རྒྱུད་ན་མེད་དོ། ། འོན་ཀྱང་རྒྱའི་
སློབ་དཔོན་རྫོགས་གསལ་གྱིས་དགོངས་འགྲེལ་པར་བྲིས་པའོ། །
ཕྱིམ་དེ་ཚེ་དུས་དག་ཏུ། ། དགེ་སློང་དགྲ་བཅོམ་ཞེས་བྱ་བ། ། དེ་ནི་སྔགས་དོན་བདག་ཉིད་ཅན། ། རྒྱུད་
ཤེས་དེ་བཞིན་མང་དུ་ཐོས། །གནོད་སྦྱིན་སྔགས་ནི་རབ་བརྗོད་པས། །དེ་ལ་བུམ་པ་བཟང་པོ་གྲུབ། ། ཅེས་སོགས་
ཀྱིས་དགྲ་བཅོམ་ལུང་བསྟན་ནོ། །
དགེ་སློང་མང་དུ་ཐོས་པ་ནི། ། དེ་ཡི་ཚེ་ན་འབྱུང་འགྱུར་བ། །མ་ཁོལ་ཞེས་ཀྱང་བྱ་བ་སྟེ། ། ང་ཉིད་ཀྱི་ནི་
བསྟོད་བྱེད་པ། ། ཇི་བཞིན་ཡོད་དམ་བཟང་པོ་ནི། །ཇི་ལྟ་བཞིན་དུ་བརྗོད་པར་འགྱུར། ། ཀུན་ནས་སེམས་ནི་རབ་
དང་ཞིང༌། ། སངས་རྒྱས་རྣམས་ཀྱི་བསྟན་ལ་དད། ། སྒྲུབ་དཀའ་སྔགས་ནི་རབ་གྲུབ་ཅིང༌། ། འཇམ་པའི་དབྱངས་

ཡན་ལག་ལྔ་པ་ཡུལ་སྤྱི་དང་ཤེས་བྱའི་གཙོ་བོ་རིག་གནས་ལྔ་བྱུང་ཚུལ།
737
ཀྱིའང་དེ་བཞིན་ནོ། །ཡོན་ཏན་ལྡན་ཞིང་ཚུལ་ཁྲིམས་ལྡན། ། ངམ་དུ་ཐོས་ཤིང་ཆོས་ཀྱང་སྨྲ། ། ཞེས་པ་ནས་ཐམས་
ཅད་མཁྱེན་པའི་བྱང་ཆུབ་འཐོབ། །ཅེས་པའི་བར་གྱིས་མཱ་ཏི་ཅི་ཏྲ་ལུང་བསྟན་ནོ། |
སྟོན་པའི་གསུང་རབ་ས་སྟེང་དུ། ། དུས་མཐའ་འཇིག་རྟེན་ཉམས་པ་ན། ། སྡོམ་བརྩོན་རྒྱལ་པོའི་ཚུལ་གྱིས་
ནི། ། འབྱུང་བར་འགྱུར་བར་ཐེ་ཚོམ་མེད། ། དཔེར་ན་མ་ཁོལ་ཞེས་བྱ་དང་། ། མེ་ཏོག་ཅེས་བྱར་རྣམ་པར་
གྲགས། ། ཡི་གེ་མ་ཞེས་གཞོན་ནུ་ཞེས། ། དང་པོ་ཐ་མར་ཆས་ལ་དགའ། |ཀླུས་བོས་ཞེས་ཀྱང་རྣམ་པར་གྲགས། །
རིན་ཆེན་འབྱུང་(ཞེས་པ་སྟེ་ཤཱནྟི་པར་གྲགས་སོ་)ཞེས་བྱ་མིང་དང༌། །ཡི་གེ་ག་ཞེས་གཞོན་ནུ་ཞེས། ། ཡི་གེ་བ་ཞེས་
ཆོས་སེམས་བྱེད། ། ཡི་གེ་ཨ་མིང་བདག་ཉིད་ཆེ། ། སྟོན་པའི་བསྟན་པ་གཅེས་འཛིན་བྱེད། ། བློ་ལྡན་ཡོན་ཏན་ཀུན་
གྱིས་བཏུད། ། དང་པོའི་ཡི་གེ་ལ་ཞེས་བསྟན། །རྒྱལ་པོ་སངས་རྒྱས་པ་ཡི་ཕྱོགས། ། སྟོན་པའི་བསྟན་པ་གསལ་བར་
བྱེད། ། སྡོམ་བརྩོན་ཡི་གེ་ཨཱ་( ཨ་ནནྟ་གརྦྷ་ཀུན་དགའ་སྙིང་པོ་)ཞེས་བསྒྲགས། ། བྲམ་ཟེ་ལས་ནི་རབ་ཏུ་བྱུང༌། །
གྲོང་ཁྱེར་གནས་བཅས་གནས་པ་སྟེ། །དེ་བཞིན་ཚེ་ནི་བརྒྱད་བཅུར་འཚོ། ། དང་ཡིག་ཡི་གེ་ཨ་དགེ་སློང་། ། ལྷོ་ཡི་
ཕྱོགས་སུ་འབྱུང་བར་འགྱུར། ། བློ་ལྡན་ཚེ་ནི་དྲུག་བཅུར་འཚོ། ཀ་ཤི་ཞེས་བྱའི་གྲོང་དུ་གནས། ཡི་གེ་དྷ(དྷརྨ་ཀིརྟི)
ཞེས་སྡོམ་བརྩོན་ཉིད། ། ལྷོ་ཡི་ཕྱོགས་སུ་རྣམ་པར་བསྒྲགས། ། ཕ་རོལ་རྒོལ་པ་བཟློག་ནས་ཀྱང༌། ། དེ་བཞིན་སྡོམ་
བརྩོན་སྔགས་ཀྱང་གྲུབ། ། གཞན་ཡང་རབ་བྱུང་དམ་པ་ནི། ། སིང་ག་ལ་ཡི་གྲོང་གནས། ། འཕགས་པ་མིན་ལ་
འཕགས་པའི་མིང་། ། སིང་ག་ལ་ཡི་གླིང་ན་གནས། ། ཕ་རོལ་རྒོལ་པ་བཟློག་ནས་ནི། ། མུ་སྟེགས་རྣམས་ཀྱི་སྔགས་
སུན་ཕྱུང་། ། དེ་དུས་འཇིགས་སུ་རུང་བ་ཡི། ། དུས་ཀྱི་མཐའ་ལ་འབྱུང་བར་འགྱུར། ། ཡི་གེ་ད་དང་ལ་དང་
པོར། ། སྡོམ་བརྩོན་གང་ཞིག་རབ་གསུངས་དང༌། ། ཡི་གེ་ར་དང་བ་དང་པོར། ། དགེ་སློང་གང་ཞིག་རབ་བྱུང་
གསུངས། ། སྟོན་པའི་བསྟན་པ་གསལ་བྱེད་པ། ། འབྱུང་བར་འགྱུར་བར་ཐེ་ཚོམ་མེད། ། རྒྱལ་པོ་ནག་པོ་ཞེས་བྱ་
བར། ཡི་གེ་མ་ཞེས་སྡོམ་བརྩོན་འབྱུང་། །མཆོད་རྟེན་ཀུན་དགའ་ར་བ་གནས། ། རྫིང་དང་ཁྲོན་པའང་ཐམས་ཅད་
དུ། །སྟོན་པའི་གཟུགས་བརྙན་དེ་བཞིན་བརྟགས། ། གཟིངས་དང་ཟམ་པ་ཉིད་རྣམས་ནི། །བྱེད་པར་འགྱུར་བར་
ཐེ་ཚོམ་མེད། ། མཚོན་གྱིས་ལུས་ཞིག་མཐོ་རིས་འགྲོ། ། དེ་ནས་ཡི་གེ་ས་དང་ཀ ། དང་པོ་དག་ཏུ་བརྗོད་པ་
དང་། །དེ་བཞིན་ཡི་གེ་ར་དང་གྷ། ། དང་པོ་དག་ཏུ་རབ་བརྗོད་དང༌། ། དང་པོར་ཡི་གེ་པ་དང་ནི། ། ལགས་
བཞིན་ལེགས་ཏེ་སྡེ་ཞེས་བསྟན། ། སྦྱིན་བྱེད་སྦྱིན་པར་བྱེད་པ་ཉིད། ། གཞན་གྱི་གྲུབ་མཐའ་སུན་བྱེད་པ། ། ཚོང་པ་
སྔོན་དང་སྨན་པ་སྟོན། ། གཉིས་ཀ་སྦྱིན་བྱེད་སྣ་ཚོགས་བྱེད། ། ཡི་གེ་པ་ཞེས་སྡོམ་བརྩོན་བསྒྲུབས། ། དེ་ལས་གཞན་
དང་ཡི་གེ་ར། ། དང་པོ་ཡི་གེ་བ་གྲགས་དང༌། ། སྟོན་པའི་གཟུགས་བརྙན་དོན་ཡང་བྱེད། ། བློ་ལྡན་དང་པོ་ཡི་གེ་
མ། ། དེ་བཞིན་སྡོམ་བརྩོན་དད་པ་འབྱུང༌། ། རྣམ་པ་དུ་མ་སྡོམ་བརྩོན་གསུངས། ། དེ་ཚེ་མཐའ་ཡས་འབྱུང་བར་
འགྱུར། ། (བ་སུ་བན་དྷུ་དབྱིག་གཉེན)། སྡོམ་བརྩོན་ཐམས་ཅད་བསྒྲགས་པ་ཡང་། ། སྟོན་པའི་བསྟན་པ་གསལ་
བྱེད་པའོ། ། ། བསྟན་པ་དེ་ཚོ་ས་སྟེང་དུ། །རྣམ་པར་ཉམས་ཤིང་སྣང་མེད་ལ། །སྟོན་པའི་གཟུགས་བརྙན་ཡིད་དུ་
འོང་། ། བྱེད་པར་འགྱུར་བར་ཐེ་ཚོམ་མེད། །ཐམས་ཅད་བྱང་ཆུབ་ལུང་བསྟན་ཏེ། །ང་ཡི་བྱང་ཆུབ་མཆོག་འཐོབ་
འགྱུར། ། དེ་བཞིན་འཇིག་རྟེན་སྦྱིན་གནས་འགྱུར། ། སྲིད་པ་གསུམ་གྱི་མཐར་ཡང་བྱེད། ། སྔགས་དང་རྒྱུད་ལ་
མངོན་བརྩོན་པས། ། གྲགས་པ་འཛིན་པར་ཤེས་པར་བྱ། །ཞེས་སྡོམ་བརྩོན་རྣམས་ལུང་བསྟན་ལ། །
དེ་ནས་བྲས་ཟེ་ཁྱིམ་ན་གནས་པས་བསྟན་པ་ལ་བྱ་བ་བྱེད་པ་ནི། ། བྲམ་ཟེ་ཆོས་ཀྱི་ངང་ཚུལ་ཅན། ། ད་ནི་རབ་

738
ཆོས་བྱུང་མཁས་པའི་དགའ་སྟོན།
ཝ་
ཏུ་བརྗོད་པར་བྱ། ། སྔགས་དང་རྒྱུད་ལ་མངོན་བརྩོན་པས། ། རྒྱལ་པོའི་ལུགས་ལ་ཉེ་བར་གནས་ ། དེ་ཚོ་མི་བཟད་
དུས་དག་ཏུ། ། འཇིག་རྟེན་ཀུན་ལ་འབྱུང་བར་འགྱུར། །ཡི་གེ་པ་ཞེས་བྲམ་ཟེ་མཆོག ། ཕྱུག་ཅིང་རིག་བྱེད་པ་རོལ་
ཕྱིན། །དེ་འདིར་ས་རྣམས་མ་ལུས་པར། །རྩོད་པའི་ཕྱིར་ནི་རབ་ཏུ་རྒྱུ། ། མཚོ་ག
ཚོ་གསུམ་ས་ཡི་མཐར་ཐུག་པར། །
རོལ་མུ་སྟེགས་རྩོད་ལ་དགའ། ། གང་ཕྱིར་དང་པོ་གཙོ་བོའི་ཚིག ། སེམས་ཅན་རྣམས་ལ་ཕན་འདོད་པས། །
གཞོན་ནུས་ཡོངས་སུ་གསུངས་གྱུར་པ། ། ཡི་གེ་དྲུག་པའི་སྔགས་ཀྱང་ཟློས། ། ཆོ་ག་རབ་འབྱམ་འདི་དག་ལས། །
དེས་ནི་དེ་ཕན་དེ་ལ་བསྟན། ། རྒྱལ་དང་ལེགས་པར་རྒྱལ་པ་དང་ ། གྲགས་ལྡན་དགེ་བ་དེ་ལས་གཞན། ། རིགས་
ལྡན་ཆོས་དང་ལྡན་པ་དང་། ། བརྩོན་ལྡན་ལེགས་པ་ཁྱབ་འཇུག་དང༌། ། སྦྲང་རྩི་སྦྲང་རྩི་བཟང་པོ་དང་། ། དེ་
བཞིན་གྲུབ་དང་ལེགས་བྲལ་དང༌། ། ར་གྷ་བ་དང་དམངས་རིགས་དང་། ། དེ་བཞིན་ཀཱ་ཤིར་སྐྱེས་པ་གཞན། །
གཞོན་ནུ་འདི་ཡི་བཟླས་པ་ལ་ ། ཐམས་ཅད་་ཀུན་ཀྱང་འབྱུང་བར་འགྱུར། ། དེ་དག་ཀུན་ཀྱང་བཟང་པོ་སྟེ། ། བློ་
ལྡན་མང་དུ་ཐོས་པ་ཡིན། ། ཞེས་དང༌། དེ་འོག་རྣམ་པར་གྲགས་པ་ནི། །བྲམ་ཟེ་ཡི་གེ་དང་པོ་ཨ། །ཞོས་དོན་དགེ་
བ་ལྡན་བདག་ཉིད། ། བདེན་པར་སྨྲ་ཞིང་དབང་པོ་ཐུལ། །ཞེས་པ་དང༌། །དེ་འོག་རྣམ་པར་གྲགས་པ་ནི།༑ །བྲམ་
ཟེ་ཆོས་དོན་སེམས་བྱེད་པ། ། དེ་ནས་མཐར་ནི་ཡང་ཡིན་ཤ ། མ་ལའི་ཡུལ་དུ་དེ་ཉིད་འབྱུང༌། །ཞེས་དང་། དེ་
འོག་རྣམ་པར་གྲགས་པ་ནི། ། ལྷོ་ཡི་ཕྱོགས་སུ་བྲམ་ཟེ་ནི། །ཡི་གེ་དང་པོ